**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 11.02.2024, ora 08.00 – 12.02.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 12.02.2024, ora 07.00**

**RÂURI**

**I.N.H.G.A.** a emis o **ATENŢIONARE Hidrologică, cod galben,** valabilă în intervalul **11.02.2024 ora 10:00 – 12.02.2024 ora 14:00**, vizând **Creşteri de debite şi niveluri ca urmare a propagării viiturilor formate anterior în amonte, cu depăşiri ale COTELOR DE APARARE, pe Râul Tur – sector aval acumularea Călineşti Oaş**, astfel:

**COD GALBEN:**

**În intervalul 11.02.2024 ora 10:00 – 12.02.2024 ora 14:00** pe râul Tur – pe sector aval acumularea Călineşti Oaş **(sector îndiguit, judeţul Satu Mare)**.

 **Se ridică începând cu data de 11.02.2024 ora 10:00 Atenţionarea Hidrologică din celelalte bazine hidrografice avertizate anterior.**

Aceast mesaj de atenţionare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Satu-Mare ( 1 prefectură ) – ATENŢIONARE Hidrologică, cod Galben.*

**Debitele au fost în creștere** ca urmare a precipitațiilor căzute în interval și cedării apei din stratul de zăpadă pe râurile din bazinul hidrografic Cerna și bazinul superior al Jiului și doar prin propagare pe cursurile mijlocii și inferioare ale Vișeului, Izei, Turului, Someșului, Lăpușului, Bistriței, cursul mijlociu al Mureșului, cursul inferior al Arieșului și pe cursul superior al Prutului.

Pe râurile din bazinele hidrografice: Crasna, Barcău, Olt, Vedea, Argeș, Ialomița, Buzău, Rm. Sărat, Putna, Trotuș, Moldova, Suceava, Bârlad, bazinele mijlocii și inferioare ale Jiului, Prutului, cursul Siretului și pe râurile din Dobrogea, debitele au fost relativ staționare și în scădere pe celelalte râuri din țară.

Creșteri de niveluri și debite, s-au înregistrat pe unele râuri din zonele de deal și de munte, din sud-vestul și sudul țării, ca urmare a efectului combinat al cedării apei din stratul de zăpadă și precipitațiilor lichide căzute în interval.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crișuri, Mureș, Timiș, Bârzava, Suceava, Moldova, Bistrița, Trotuş, Putna, bazinele superioare ale Jiului, Oltului, bazinul superior și mijlociu al Buzăului, cursul Prutului și pe unii afluenți din bazinul mijlociu al Oltului. Pe celelalte râuri debitele se situează la valori cuprinse între 30-80% din normalele lunare, mai mici (sub 30%) pe râurile din bazinele hidrografice: Moravița, Vedea, Rm. Sărat, Bârlad, Jijia, unii afluenți din bazinele inferioare ale Jiului, Oltului, Argeșului și pe unele râuri din Dobrogea.

Formațiunile de gheață (gheață la maluri, pod de gheață) prezente izolat în bazinele superioare ale Prahovei, Bârladului și Prutului, au fost în restrângere, diminuare și eliminare.

Râul Tur, se situează peste **COTA DE INUNDAȚIE** la stația hidrometrică Micula (310+18)-jud. SM și peste **COTELE DE ATENȚIE** stațiile hidrometrice Călinești Oaș (350+16)-jud. SM și Turulung (360+20)-jud. SM.

Este în vigoare **ATENȚIONAREA HIDROLOGICĂ** nr. 15 din 11.02.2024.

**Debitele vor fi în general în creștere**, ca urmare a precipitațiilor lichide prognozate, cedării apei din stratul de zăpadă și propagării, exceptând râurile din bazinele hidrografice: Crasna, Barcău, Vedea, Bârlad, bazinele inferioare ale Jiului, Oltului, Argeșului, Ialomiței, cursurile mijlocii și inferioare ale Siretului, Prutului și pe râurile din Dobrogea, unde vor fi staționare.

Pe râurile din bazinele inferioare ale Crișurilor și cursurile inferioare ale Mureșului și Timișului, debitele vor fi în scădere.

Sunt posibile depășiri ale **COTELOR DE ATENȚIE** pe unele râuri din zonele montane din vestul, sud-vestul și centrul țării, datorită precipitațiilor lichide, mai însemnate cantitativ, prognozate, cedării apei din stratul de zăpadă și propagării.

Formațiunile de gheață (gheață la maluri, pod de gheață) existente, vor fi în restrângere, diminuare și eliminare.

Ca urmare a propagării, se va menține peste **COTA DE ATENȚIE** cursul inferior al râului Tur (sector îndiguit).

Se menține în vigoare **ATENȚIONAREA HIDROLOGICĂ** nr. 15 din 11.02.2024, până la ora 12.00.

**DUNĂRE**

**Debitul** la intrarea în ţară (secţiunea Baziaş) în intervalul 11.02.2024 – 12.02.2024 **a fost staţionar,** având valoareade **6000 m3/s**, peste media multianuală a lunii **februarie (5300 m3/s).**

În aval de Porţile de Fier debitele au fost staționare pe sectorul Gruia – Calafat și în scădere pe sectorul Bechet – Tulcea.

**Debitul la intrarea în ţară (secţiunea Baziaş) va fi în creştere (6200 m3/s).**

În aval de Porţile de Fier, debitele vor fi în creștere pe sectorul Gruia¬ – Calafat, staţionare la Bechet și în scădere pe sectorul Corabia – Tulcea.

***Se situează în faza I de apărare următoarele sectoare de dig:***

- Sf. Gheorghe, R3 și Tudor Vladimirescu (din administrarea ANAR); Nufăru Victoria (din administrarea consiliilor locale) - jud. Tulcea.

**2.** **Situația meteorologică în intervalul 11.02.2024, ora 09.00 – 12.02.2024 ora 06.00**

**ÎN ŢARĂ**

**Administraţia Naţională de Meteorologie** (A.N.M.) a emis în data de 11.02.2024, la ora 10:00, **ATENŢIONAREA Meteorologică nr. 14**, vizând **intensificări ale vântului,** conform căreia:

**-COD GALBEN – MESAJ 1, ATENŢIONARE METEOROLOGICĂ:** În intervalul 11 **februarie, ora 10:00 –ora 22:00,** Vântul va avea intensificări în Banat, Crișana, sudul Transilvaniei, Dobrogea, estul Munteniei și sud-estul Moldovei, precum și în Carpații Occidentali, Meridionali și de Curbură. Vor fi viteze în general de 55...65 km/h, iar la altitudini mari în zonele montane, rafalele vor depăși 90...100 km/h.

Notă: Intensificări temporare ale vântului, cu viteze de 40...45 km/h, vor fi local și în restul țării.

**-COD GALBEN – MESAJ 2, ATENŢIONARE METEOROLOGICĂ:** În intervalul 11 **februarie, ora 22:00 – 12 februarie, ora 18:00,** Vântul va avea intensificări în Dobrogea, estul Munteniei și sud-estul Moldovei. Vor fi viteze în general de 55...65 km/h, iar în județul Constanța și pe litoral, rafalele vor depăși temporar 70 km/h.

Notă: Pe litoral vântul va continua să prezinte intensificări în prima parte a nopții de luni spre marți, cu viteze de 50...55 km/h.

Această Atenţionare **Meteorologică**, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

Către PREFECTURILE JUDEŢELOR: *- Alba, Arad, Argeş, Bacău, Bihor, Braşov, Brăila, Buzău, Caraş-Severin, Călăraşi, Cluj, Constanţa, Covasna, Dâmboviţa, Galaţi, Gorj, Hunedoara, Ialomiţa, Mehedinţi, Prahova, Sibiu, Vâlcea, Vrancea, Timiş şi Tulcea* (25 prefecturi) – Atenţionare Meteorologică, cod Galben – MESAJ1;

Către PREFECTURILE JUDEŢELOR: *Brăila, Călăraşi, Constanţa, Galaţi, Ialomiţa şi Tulcea*  (6 prefecturi) – Atenţionare Meteorologică, cod Galben – MESAJ2;

**Valorile de temperatură s-au situat în continuare cu mult peste** mediile multianuale (abateri în general de 10...15 grade). Cerul a avut înnorări și a plouat slab, în Oltenia, vestul Munteniei, local în Maramureș și pe arii restrânse în Banat și Crișana. În Carpații Meridionali, la altitudini de peste 2000 m, trecător s-au semnalat precipitații sub formă de ninsoare. Vântul a avut intensificări la munte, cu rafale de peste 110...120 km/h în zona înaltă din vestul Carpaților Meridionali, precum și în Dobrogea, sudul și estul Munteniei și în sudul Moldovei, iar pe parcursul zilei și în Banat, Crișana și local în Transilvania, unde au fost viteze în general de 55...65 km/h. În restul regiunilor, vântul a suflat slab și moderat cu intensificări izolate. Este strat de zăpadă în cea mai mare parte a zonei montane și aseară la ora 20 măsura, în platformele stațiilor meteorologice, până la 131 cm în Munții Călimani. Temperaturile maxime s-au încadrat între 11 grade la Darabani și Gura Portiței și 22 de grade la Slobozia și Tulcea, iar la ora 6 temperaturile se încadrau între -2 grade la Toplița și 16 grade la Călărași. Izolat, dimineața, în estul Transilvaniei a fost ceață*.*

**LA BUCUREŞTI**

**Valorile de temperatură s-au situat cu mult peste** normalul climatologic al acestei date (abateri de 14...15 grade), astfel că temperatura maximă a fost de 19 grade la toate stațiile meteorologice. Cerul a prezentat înnorări, iar vântul a suflat în general moderat. La ora 6 se înregistrau 7 grade la stația meteorologică Băneasa și 9 grade la Afumați și Filaret.

 **3. Prognoza meteorologică în intervalul 12.02.2024, ora 09.00 – 13.02.2024, ora 09.00**

**ÎN ŢARĂ**

**Valorile de temperatură vor fi mai scăzute** față de intervalul precedent, însă se vor menține cu mult peste mediile multianuale specifice acestei date. Cerul va avea înnorări, iar începând dinspre regiunile sud-vestice aria ploilor se va extinde treptat și va cuprinde cea mai mare parte a țării. Pe parcursul zilei vor fi mai ales averse și izolat descărcări electrice în Banat, Crișana, Oltenia, Muntenia și Transilvania și local în Maramureș, Moldova și Dobrogea. Noaptea va continua să plouă în centrul, nordul, nord-estul teritoriului, local în vest și izolat în sud și sud-est. Pe arii restrânse, cu probabilitate mai mare la munte, în Transilvania și în nordul Olteniei și al Munteniei, cantitățile de apă vor fi însemnate (peste 15...20 l/mp). La munte vor predomina ploile și doar la altitudini mari (peste 1700 m) trecător vor fi precipitații mixte. Vântul va avea intensificări în Dobrogea, jumătatea estică a Munteniei și sudul Moldovei, unde vor fi rafale în general de 50...60 km/h, iar în rest va sufla slab și moderat. Temperaturile maxime se vor încadra între 10 și 18 grade, cu cele mai ridicate valori în sud-est, iar minimele între 2 și 8 grade. Spre sfârșitul intervalului, izolat mai ales în sud, se va forma ceață.

**LA BUCUREŞTI**

**Valorile de temperatură vor fi ușor mai scăzute** față de intervalul precedent, însă vremea se va menține semnificativ mai caldă decât normal în această perioadă din an. Cerul va avea înnorări și temporar după-amiaza și seara vor fi averse și posibil descărcări electrice. Vântul va sufla în general moderat (cu rafale de 35...40 km/h). Temperatura maximă se va situa în jurul a 16 grade, iar minima va fi de 4...5 grade.

**4. Buletin nivometeorologic pentru perioada 10.12.2024 ora 20 - 12.12.2024 ora 20**

**PENTRU ALTITUDINI MAI MARI DE 1800 m**

**Fenomene meteo predominante: Vreme caldă, precipitații mixte slabe în zonele înalte,**

**intensificări ale vântului.**

**Principalele mecanisme ce conduc la declanșarea avalanșelor: zăpadă umedă.**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC MODERAT (2)** |
| **MUNŢII BUCEGI** | **RISC ÎNSEMNAT (3)** | **RISC MODERAT (2)** |
| **Munţii Parâng-Şureanu** |  **RISC MARE (4)** | **RISC ÎNSEMNAT (3)** |
| **Munții Țarcu-Godeanu** | **RISC ÎNSEMNAT (3)** | **RISC ÎNSEMNAT (3)** |
| **CEAHLĂU** | **RISC REDUS (1)** | **RISC REDUS (1)** |
| **MUNȚII RODNEI** | **RISC ÎNSEMNAT (3)** | **RISC ÎNSEMNAT (3)** |
| **BISTRIȚEI- CĂLIMANI** | **RISC ÎNSEMNAT (3)** | **RISC MODERAT (2)** |
| **Munții Vlădeasa – Muntele Mare, Gilău** | **RISC MODERAT (2)** | **RISC MODERAT (2)** |

**Evoluția vremii în intervalul 09.02.2024 - 10.02.2024**

Vremea a fost caldă pentru această perioadă. Cerul a fost temporar noros. Local în nordul Carpaților Orientali și pe arii restrânse în Munții Apuseni și în vestul Carpaților Meridionali, s-au semnalat precipitații mixte slabe, mai ales ploi la altitudini joase și temporar ninsori la peste 1800 m în Orientali și pe crestele Apusenilor. Local s-a semnalat ceață, asociată pe arii restrânse cu depuneri de chiciură pe creste. Vântul a prezentat intensificări de 40-50 km/h în majoritatea masivelor și cu 70-80 km/h în zonele înalte din Carpații Orientali, viscolind trecător zăpada pe crestele masivelor nordice. Stratul de zăpadă a crescut ușor în zonele înalte din Orientali, unde a nins moderat (cu până la 10 cm la Călimani) și s-a tasat în rest, mai ales la altitudini joase în Carpații Meridionali.

**Evoluția stratului de zăpadă și a riscului de avalanșă, în zona montană înaltă:**

**MUNȚII FĂGĂRAȘ** - **RISC ÎNSEMNAT (3)**

**La peste 1800 m:** Vremea caldă pentru această perioadă, cu temperaturi diurne ușor pozitive la altitudini apropiate de 2000 m și trecător precipitațiile lichide, vor determina umezirea suplimentară a stratului de zăpadă în partea sa superioară, ceea ce va putea duce la curgeri superficiale izolate, care pot angrena straturile inferioare cu rezistență încă redusă. În partea superioară a stratului se menține stratul cu rezistență redusă, ce poate atinge pe alocuri 25-30 cm, depus peste straturi mai vechi, cu rezistență în creștere, iar în zona crestelor se mențin plăcile de vânt mai vechi, cu rezistenţă scăzută, îndeosebi pe versanții estici și sudici. În profunzime rezistenţa stratului este crescută. În zonele adăpostite sunt prezente depozite şi troiene de zăpadă însemnate. În special la supraîncărcări, pe pantele mai înclinate, stratul cu rezistență redusă de la

suprafață poate fi dislocat, ducând la declanșarea de avalanșe de dimensiuni medii și izolat chiar mari. Riscul va fi, **RISC ÎNSEMNAT (3)**.

**Sub 1800 m,** Temperaturile extrem de ridicate pentru această perioadă, ușor pozitive inclusiv noaptea și trecător ploile, vor umezi puternic stratul de zăpadă din partea superioară. Pe pantele și văile unde mai sunt prezente depozite vechi, în condiții de supraîncărcări, pe anumite pante mai înclinate, vor fi condiții pentru declanșarea unor curgeri sau avalanșe de dimensiuni mici și izolat medii, în special după-amiaza, riscul fiind **RISC MODERAT (2)**.

**MUNȚII RODNEI**  - **RISC ÎNSEMNAT (3)**

**La peste 1800 m:** în ultimele 24 de ore s-au depus până în 10 cm de zăpadă proaspătă, peste zăpada mai consistentă căzută în debutul acestei săptămâni, dar care în mare parte a fost suflată de vânt pe văi, către altitudini mai joase. La suprafața zăpezii se întâlnesc astfel zone cu rezistență scăzută în primii 25-35 cm. În zonele adăpostite sunt troiene şi acumulări mai însemnate, iar în zona crestelor cornișe și plăci de vânt, ce se pot rupe cu ușurință. În profunzime stratul este înghețat și compact, cu multiple cruste de gheață. Pe pantele suficient de înclinate, straturile de la suprafaţă cu rezistență redusă vor putea aluneca peste cele mai dure, din profunzime, ducând la declanșarea unor avalanșe de dimensiuni medii și izolat mari, riscul fiind prezent mai ales la supraîncărcări. Riscul va fi **RISC ÎNSEMNAT (3)**

**Sub 1800 m,** zăpada este consistentă și va continua să se umezească, pe fondul temperaturilor relativ ridicate și a ploilor slabe care se vor mai înregistra. Mai ales la supraîncărcări, dar și spontan, pe pantele mai înclinate, vor fi condiţii favorabile pentru declanșarea unor curgeri sau avalanșe de dimensiuni medii și izolat chiar mari pe pantele cu depozite însemnate, riscul se va menţine **RISC ÎNSEMNAT (3).**

**MUNȚII BUCEGI** - **RISC ÎNSEMNAT (3)**

**La peste 1800 m:** Temperaturile ridicate și trecător precipitațiile lichide de la altitudini de 1800-2200 m, vor umezi în continuare stratul de zăpadă de la suprafață și se mențin astfel condițiile pentru anumite curgeri superficiale, care pot angrena stratul cu rezistență mai redusă din partea superioară a stratului. Se regăsesc în continuare plăcile de vânt din apropierea crestelor, mai ales pe versanții estici și sudici, precum și unele depozite în zonele adăpostite. În profunzime, stratul mai vechi este în general înghețat şi compact. În aceste condiții, stratul cu rezistență redusă de la suprafață, ce depășește pe alocuri 20-25 cm, poate aluneca peste cele mai dure din partea inferioară, mai ales la supraîncărcări, favorizând declanșarea unor avalanșe de dimensiuni medii și cu totul izolat mari, riscul fiind RISC ÎNSEMNAT (3).

**Sub 1800 m,** temperaturile extrem de ridicate pentru această dată și trecător ploile, vor umezi puternic zăpada. La supraîncărcări, pe pantele suficient de înclinate, mai ales de la altitudini de 1500-1800 m, vor fi condiții pentru declanșarea unor curgeri și avalanșe de dimensiuni mici și cu totul izolat medii, riscul fiind **RISC MODERAT (2)**.

**RODNEI, CĂLIMANI-BISTRIȚEI** - **RISC ÎNSEMNAT (3)**

**La peste 1800 m:** la suprafața zăpezii s-au depus în jur de 10 cm de zăpadă proaspătă, peste straturi cu rezistență încă redusă, în special pe versanții nordici. În zonele adăpostite sunt troiene şi acumulări mai însemnate, iar în zona crestelor plăci de vânt. În profunzime stratul este înghețat și compact, cu multiple cruste de gheață. Pe pantele suficient de înclinate, straturile de la suprafaţă cu rezistență redusă vor putea aluneca peste cele mai dure, din profunzime, ducând la declanșarea unor avalanșe de dimensiuni medii, riscul fiind prezent mai ales la supraîncărcări și pe versanții nordici, riscul fiind **RISC ÎNSEMNAT (3)**.

**Sub 1800 m,** zăpada va continua să se topească datorită temperaturilor diurne pozitive și trecător a ploilor. Mai ales la supraîncărcări, pe pantele mai înclinate, vor fi condiţii pentru declanșare unor

avalanșe de dimensiuni mici și izolat medii, în special după-amiaza, riscul fiind **RISC MODERAT (2)**.

**MUNȚII ȚARCU-GODEANU**  - **RISC MARE (4)**

**La peste 1800 m,** în debutul acestei săptămâni au căzut precipitații însemnate cantitativ, predominant sub formă de ninsoare, ce au depășit local 50-60 l/mp și care, datorită vântului puternic, au fost spulberate și depuse pe văi și în zonele adăpostite. Ultimul strat depus mai depășește pe alocuri 40 cm și prezintă o coeziune slabă cu stratul de zăpadă subiacent, care are încă o rezistență redusă. În zonele adăpostite întâlnim depozite mari și troiene de peste 1-2 metri. În zona crestelor sunt cornișe, iar spre creste sunt formate plăci de vânt, care se pot rupe la supraîncărcări. Atât spontan, cât mai ales la supraîncărcări, sunt condiții favorabile pentru declanșarea unor curgeri sau avalanșe de dimensiuni medii și chiar mari. Riscul declanșării avalanșelor va fi **RISC MARE (4)**.

**La altitudini mai mici de 1800 m**, zăpada are încă dimensiuni importante și este puternic umezită.

Temperaturile ridicate și trecător ploile, vor favoriza umezirea suplimentară a stratului de zăpadă. În văile și zonele adăpostite, în special între 1600-1800 m, zăpada este acumulată în depozite mai mari. Mai ales la supraîncărcări, dar și în mod spontan, se pot declanșa curgeri și avalanșe de dimensiuni mici sau medii, riscul fiind **RISC ÎNSEMNAT (3)**.

**MASIVUL PARÂNG-ŞUREANU** - **RISC ÎNSEMNAT (3)**

**Peste 1800 m,** zăpada prezintă în continuare rezistență scăzută în partea superioară a stratului, în special în primii 20 centimetri, iar spre creste întâlnim plăci de vânt. În profunzime stratul este înghețat și stabilizat. Temperaturile ridicate și trecător precipitațiile lichide vor determina în continuare umezirea zăpezii din partea superioară și astfel, pe pantele suficient de înclinate, se pot declanșa curgeri superficiale și avalanșe de dimensiuni până la medii, dar izolat și mari, prin alunecarea straturilor mai puțin stabilizate de la suprafață sau prin ruperea plăcilor de vânt din zona crestelor, riscul fiind prezent în special la supraîncărcări. Riscul declanșării avalanșelor va fi **RISC ÎNSEMNAT (3)**.

**La altitudini mai mici de 1800 m,** zăpada este puternic umezită și de grosimi importante pe anumite văi.

Temperaturile ridicate vor favoriza umezirea suplimentară a stratului de zăpadă. În văile și zonele adăpostite zăpada este acumulată în depozite mari. Mai ales la supraîncărcări, dar izolat și în mod spontan, se pot produce curgeri și declanșa avalanșe de dimensiuni mici sau medii, riscul fiind **RISC ÎNSEMNAT (3).**

**MASIVUL CEAHLĂU** - **RISC REDUS (1)**.

La peste 1600 m, stratul de zăpadă mai prezintă pe alocuri rezistență scăzută în primii 10 cm. În profunzime stratul este compact și stabil. Zăpada va continua să se umezească sub influența temperaturilor pozitive și trecător a ploilor. Mai ales pe văile cu acumulări mai mari de zăpadă, la supraîncărcări mari, vor fi condiții de avalanșe mici, riscul fiind **RISC REDUS (1)**.

**MASIVUL VLĂDEASA** - **RISC MODERAT (2)**

Stratul de zăpadă, umezit mai accentuat sub 1600 metri, este mai consistent pe anumite văi, îndeosebi din versanții vestici. Temperaturile pozitive și trecător ploile, vor favoriza în continuare umezirea și topirea zăpezii. Atât spontan, cât și la supraîncărcări, se pot declanșa curgeri și avalanșe de mici dimensiuni, cu totul izolat medii, riscul fiind **RISC MODERAT (2)**.

**În data de 10.02.2024, la ora 14**, stratul de zăpadă din platforma stațiilor meteorologice măsura:

**Carpaţii Meridionali:** 117 cm la Bâlea Lac, 116 cm la Vf. Țarcu, 70 cm la Vf. Omu, 59 cm la Cuntu, 34 cm la Parâng, 22 cm la Păltiniș, 16 cm la Predeal, 7 cm la Sinaia, petice la Fundata.

**Carpaţii Orientali:** 126 cm la Vf. Călimani, 61 cm la Vf. Lăcăuți, 53 cm la Vf. Iezer, 47 cm la Bucin, 42 cm la Ceahlău-Toaca, 9 cm la Penteleu.

**Carpaţii Occidentali:** 47 cm la Stâna de Vale, 10 cm la Semenic, 13 cm la Vf. Vlădeasa**.**

**Prognoza vremii în intervalul 10.02.2024, ora 20:00 - 12.02.2024, ora 20:00:**

Vremea va fi caldă pentru această dată. Cerul va fi temporar noros. Pe arii restrânse se vor semnala ploi slabe, iar pe creste precipitațiile vor fi trecător mixte. Aria precipitațiilor va fi în extindere în după-amiaza și seara zilei de 12 februarie.

Vântul va avea intensificări mai susținute în noaptea de 10/11 februarie și în ziua de 11 februarie, cu rafale care vor atinge temporar 70-90 km/h în zonele înalte și temporar 100-110 km/h pe crestele Meridionalilor, din sector sud-vestic și sudic. Pe arii restrânse se va semnala ceață. Stratul de zăpadă va continua să scadă, mai accentuat la altitudini de sub 1800 metri.

**Temperaturi prognozate în intervalul 10.02.2024 ora 20 - 12.02.2024 ora 20:**

**Peste 1800 m:** temperaturi **minime**: -5…1 grade

**temperaturi maxime:** -1…5 grade

**Sub 1800 m:** temperaturi **minime:** -1…5 grade

**temperaturi maxime:**  5….12 grade

**Vânt la peste 2000 m:** din sector sud-vestic și sudic, cu viteze de 100-120 km/h în noaptea de 10/11 februarie și în ziua de 11 februarie, cu cele mai mari viteze pe crestele din vestul Carpaților Meridionali, în slăbire în cursul nopții de 11/12 februarie și a zilei de 12 februarie, la 50-60 km/h.

**Izoterma de 0 grade:** oscilează între 2000 - 2600 m, cu valorile cele mai ridicate valori în Carpații Meridionali și în sudul celor Orientali.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor **Agenţia Naţională pentru Protecţia Mediului** informează că, din rezultatele analizelor efectuate în data de 08.02.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie de monitoring a calităţii aerului, din teritoriu.**

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului, cu indicativul:**

* **CJ-5, mun Dej, jud. Cluj; - CT-7, mun. Medgidia, jud. Constanţa.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**ISGU** informeaza telefonic despre **stingerea unui incendiu de la groapa de gunoi din comuna Balteni, jud. Dambovita, in data de 11.02.2024, orele 18:17. Au ars aproximativ circa 5 tone de deşeuri, pe respectiv 60 mp de suprafaţa gropii de gunoi**. Incendiul se propagase initial din curtile oamenilor din localitate, unde se extinsese si la niste caroserii de masini, astfel incat fumul rezultat din incendiu a perturbat circa o ora traficul rutier din zona pe DN71. Incendiul a fost stins prin interventia ISU Dambovita, astfel incat traficul pe DN71 nu mai este afectat de fum.

**În domeniul solului şi vegetaţiei:**

***ARBDD - Administrația Rezervației Biosferei Delta Dunării*** informează telefonic despre izbucnirea, **în data de 11.02.2024, în jurul orei 15:50, a unui incendiu de vegetație (stuf și vegetație palustră) în zona Prospect, lângă oras Sulina**, județul Tulcea. Nu sunt obiective economice în zonă. Se va reveni cu informații după stingerea incendiului.

**GNM-CJ Constanţa** informează despre **producerea unui incendiu, în data de 11.02.2024, în jurul orei 07:30, care a afectat circa 10 hectare de vegetatie uscata si stuf pe teritoriul administrativ al comunei Aliman, in zona Baltii Vederoasa, aflata in administrarea Agentiei Nationale pentru Pescuit si Acvacultura, jud. Constanţa**. Incendiul s-a manifestat prin focare multiple si dispersate. Accesul in zona focarelor s-a realizat cu dificultate datorita configuratiei terenului. ISU Dobrogea a intervenit pentru limitarea si stingerea incendiului prin intermediul autospecialelor din cadrul Detasamentului de pompieri Cernavoda. In urma incendiului nu au fost inregistrate victime.

Incendiul a fost stins in jurul orei 10:30. Reprezentantii com. Aliman au monitorizat zona, in vederea luarii tuturor masurilor necesare pentru lichidarea in totalitate a acestuia.

Cauza producerii evenimentului este aprinderea intentionata a vegetatiei uscate, nefiind cunoscut autorul.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 08.02.2024 – 09.02.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

  **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se aplica situatia de restrictii in alimentarea cu apa la folosinta:

 \* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**